# Marie-Anne Adelaid Lenormand

Marie Anne Adelaide Lenormand (Alençon, França, 1772 – París, 1843) va ser una endevina professional francesa, de gran fama durant el període napoleònic. A França se la considera com la principal cartomant de tots els temps, ja que va tenir una gran influència en l'auge d'aquesta pràctica en el segle xviii.

## Carrera

Lenormand afirmava haver aconsellat, mitjançant la cartomància, a moltes persones famoses, entre les quals es trobaven els líders de la revolució francesa (Marat, Robespierre i Saint-Just), l'emperadriu Josefina i el tsar Alexandre I. Treballà activament com endevina durant més de 40 anys.
El 1814 Lenormand va començar una segona carrera literària i va publicar nombroses obres, provocant moltes controvèrsies públiques. Fou empresonada més d'una vegada per traïció arrel de certes prediccions delicades, encara que mai romangué tancada molt temps.

## Mort

Lenormand va morir a París el 25 de juny de 1843, i està enterrada a la divisió tercera del Cementeri de Père Lachaise. Va deixar enrere una fortuna de 500.000 francs i no va deixar hereus més que un nebot que, en el moment de la seva mort, estava a l'exèrcit. Catòlic devot, el seu nebot va cremar tota la parafernàlia ocultista de Lenormand, si bé es quedà amb la fortuna econòmica que li havia deixat.

## Obres

* Les souvenirs prophétiques d'une sibylle sur les causes secrétes de son arrestation - Paris (1814) (592 pàgines)
* Anniversaire de la mort de l'impératrice Josephine (1815)
* La sibylle au tombeau de Louis XVI (1816)
* Les oracles sibyllins ou la suite des souvenirs prophétiques - Paris (1817) (528 pàgines)
* La sibylle au congrès d'Aix-la-Chapelle (1819) (316 pàgines)
* Mémoires historiques et secrets de l'impératrice Joséphine, Marie-Rose Tascher-de-la-Pagerie, première épouse de Napoléon Bonaparte - Paris (1820) (556 pàgines)
* Mémoire justificatif présenté par Mlle Le Normand (1821) (20 pàgines)
* Cri de l'honneur (1821) (18 pàgines)
* Souvenirs de la Belgique - Cent jours d'infortunes où le procès mémorable (1822) (416 pàgines)
* L'ange protecteur de la France au tombeau de Louis XVIII (1824)
* L'ombre immortelle de Catherine II au tombeau d'Alexandre Ier (1826)
* L'ombre de Henri IV au palais d'Orléans (1830) (107 pàgines)
* Le petit homme rouge au château des Tuileries - París (1831) (107 pàgines)
* Manifeste des dieux sur les affaires de France (1932) (60 pàgines)
* Arrêt suprême des dieux de l'Olympe en faveur de Mme. la duchesse de Berry et de son fils (1833) (144 pàgines)
Possiblement autora de:
* Histoire de Jean VI. de Portugal, depuis sa naissance jusqu'à sa mort en 1826. - Paris : Ponthieu, 1827

## Cartes Lenormand

Després de la mort de Lenormand, el seu nom es va utilitzar en diverses baralles de cartomància, incloent-ne una de 36 cartes il·lustrades conegudes com a Petit Lenormand o, simplement, cartes Lenormand, que encara s'utilitza àmpliament en l'actualitat. El joc Lenormand de 36 cartes es basa en un joc de cartes publicat el 1799 aproximadament com a part del Das Spiel der Hoffnung (El joc de l'esperança), un joc d’atzar dissenyat per Johann Kaspar Hechtel de Nuremberg.

## Referències

* ↑ Decker, Ronald; Depaulis, Thierry; Dummett, Michael. A Wicked Pack of Cards: The Origins of the Occult Tarot. Londres: Gerald Duckworth and Company, 1996, p. 119. ISBN 9780715627136.
* ↑ Firmin Didot. [[[:Plantilla:Google Livres]] Dictionnaire de la conversation et de la lecture] (en francès), 1868.
* ↑ «Marie Anne Lenormand». Find A Grave. [Consulta: 11 setembre 2012].
* ↑ The Illustrated London News, 1 July 1843.
* ↑ «What is Lenormand?». [Consulta: 23 gener 2018].
* ↑ Hoffmann, Detlef; Kroppenstedt, Erika. Wahrsagekarten: Ein Beitrag zur Geschichte des Okkultismus. Bielefeld: Deutsches Spielkarten Museum, 1972, p. 17, 21.
* ↑ O'Donoghue, Freeman Marius. Catalogue of the Collection of Playing Cards Bequeathed to the Trustees of the British Museum by the late Lady Charlotte Schreiber. Londres: British Museum, 1901.
* ↑ Decker, Ronald; Depaulis, Thierry; Dummett, Michael. A Wicked Pack of Cards: The Origins of the Occult Tarot. Londres: Gerald Duckworth and Company, 1996, p. 141, 282. ISBN 9780715627136.
* ↑ Humoristische Blätter für Kopf und Herz. Nuremberg: Gustav Philipp Jakob Bieling, 1799.
* ↑ Will, Georg Andreas; Nopitsch, Christian Conrad. Nürnbergisches Gelehrten-Lexicon: Sechster Theil von H-M, 1805.